projecte-aina/catalan_government_crawling huggingface dataset:
El projecte Phd, acrònim derivat del seu nom en anglès Deciphering PI3K biology in Health and Disease, està coordinat per la Unitat d'angiogènesis de l'Institut d'Investigació Biomèdica de Bellvitge (IDIBELL) i té com a objectiu principal preparar a la propera generació d'investigadors experts en el camp de les PI3K.
El projecte Phd, que va començar el novembre de 2015 i tindrà una durada de 48 mesos, reuneix 11 experts europeus del mon de l'acadèmia, la clínica i la indústria i prepara a un total de 15 joves investigadors.
Les PI3Ks són transductors de senyals intracel·lulars que regulen una gran diversitat de funcions biològiques, i la desregulació d'aquestes vies està implicada en un gran nombre de patologies com el càncer, les malalties neurovegetatives i cardiovasculars, les miopaties, etc..
En aquest sentit, el projecte Phd, al estar format per actors interdisciplinaris, pretén tenir un impacte en la cerca de noves modalitats terapèutiques per aquelles malalties on l'activitat de PI3K es troba desregulada.
El projecte compta amb 3.8 milions d'euros de finançament de la UE en el marc del programa Horizon 2020.
El projecte META-CAN, acrònim derivat del seu nom en anglès Targeting the metabolism-immune system connections in cancer, està coordinat pel Grup de regulació de la mort cel·lular, dins del programa de recerca Oncobell de l'Institut d'Investigació Biomèdica de Bellvitge (IDIBELL).
El projecte META-CAN, en marxa des de principis de setembre de 2017, intentarà respondre a la pregunta de com el metabolisme s'associa amb la regulació de la susceptibilitat a la mort cel·lular i a la resposta immune en el context del càncer.
Per tal d'assolir aquest objectiu, el projecte reuneix investigadors, juntament amb experts rellevants en el tema, així com metges i indústria.
Els socis participants son experts en metabolisme i mort cel·lular, immunitat del càncer, anàlisi de dades i immunometabolisme.
La seva implicació permet així desenvolupar un programa de formació interdisciplinari i intersectorial pels joves investigadors, 15 en total.
A META-CAN hi participen en total equips de 10 institucions de 6 països europeus diferents.
El projecte té una durada de quatre anys (setembre 2017 – setembre 2021) i disposa d'un pressupost de 3,8 milions d'euros de finançament de la UE en el marc del programa Horizon 2020.
L'entitat pública empresarial Red.es, adscrita al Ministerio de Economía y Empresa, publica la convocatòria d'ajuts per a la contractació de serveis d'assessorament, orientats a impulsar la seva transformació digital.
Aquests serveis seran prestats per proveïdors especialitzats que actuaran com "Assessors Digitals" per a la realització de Plans de Digitalització per a la incorporació de les TIC en els seus processos (gestió del negoci, relació amb tercers, comerç electrònic i digitalització de serveis i solucions).
Aquest assessorament ha d'incloure, almenys, un anàlisi de l'estat de digitalització de les pimes i un pla d'acció per a la transformació digital.
El Pla d'acció per a la transformació digital ha d'identificar:
Els beneficiaris poden ser les pimes o treballadors autònoms i rebran com a màxim un ajut dinerària de 5.000 euros, amb l'objecte de costejar fins al 80% dels serveis d'assessorament especialitzat en matèria de transformació digital que els proporcioni algun dels proveïdors del "Registre d'Assessors" elaborat per Red.es.
La pime ha de cofinançar entre el 20% i el 50% del cost dels serveis d'assessorament, a més dels impostos indirectes, que no seran objecte de subvenció.
El cost dels serveis d'assessorament, que seran oferts per proveïdors especialitzats homologats per Red.es, serà de 6.250 euros, impostos indirectes exclosos.
La Comissió Europea busca 30 Centres d'Innovació Digital en el camp de la Intel·ligència Artificial, oferint-los un programa de formació, establir una xarxa i provar l'elaboració de polítiques europees rellevants.
El projecte, anomenat Digital Innovation Hub Network (DIH) està gestionat per PwC en cooperació amb Carsa i Innovalia.
Els DIH seleccionats participaran en la definició i possiblement en la signatura d'un Acord de Cooperació entre (almenys) 10 centres.
La xarxa DIH donarà suport a la cooperació entre les DIH, contribuint a crear una comunitat que pot augmentar la competitivitat europea.
Com a part de la xarxa, cada DIH podria millorar les seves capacitats per donar suport a la innovació empresarial, enfortint les seves relacions amb altres DIH i aprenent a integrar esquemes de cooperació en el seu model de negoci.
La present convocatòria té per objectiu donar suport al Ministeri d'Agricultura d'Azerbaidjan per la millora a l'hora de programar i administrar el suport estatal en el rendiment del sector agrícola i el desenvolupament rural.
Amb aquest suport es pretén incidir en la diversificació de l'economia, la disminució de les disparitats regionals i la millora dels mitjans de vida rurals. i d'acord amb els principis rellevants de la política de la UE i les millors pràctiques.
Poden sol·licitar, a través dels Punts de Contacte Nacionals [1] el seu projecte qualsevol administració pública i els mandated bodies (òrgans autoritzats per realitzar agermanaments ( twinning ).
Aquesta licitació cobreix el subministrament de serveis estadístics en suport a Eurostat per desenvolupar i publicar indicadors de productivitat del capital (CAPI) i indicadors de productivitat multifactorial (MFP).
Els serveis estadístics que proveirà el contractista han de donar suport a l'execució del projecte d'Eurostat sobre comptes de creixement i productivitat (GPA).
Els sistemes globals de navegació per satèl·lit (GNSS) es refereixen a constel·lacions de satèl·lits que proveeixen senyals de l'espai que transmeten dades de posició i temps als receptors GNSS.
Un exemple de GNSS a Europa és el Galileo.
Les dades es poden millorar amb els sistemes d'amplificació regionals, com per exemple l'EGNOS.
Les propostes que vulguin participar en aquesta convocatòria han de lliurar aplicacions innovadores amb un impacte comercial.
Aquestes aplicacions EGNSS poden integrar tecnologies digitals com l'Internet de les coses (IoT), computació al núvol, big data i robòtica.
Els objectius generals de la convocatòria són:
La conferència de la Setmana de l'Energia Sostenible de la UE (EUSEW) es celebrarà a Brussel·les del 18 al 20 de juny de 2019.
S'ha iniciat una convocatòria per a sessions d'organització amb una data límit el 28 de gener de 2019.
Llançada el 2006, EUSEW és una sèrie d'activitats de dos mesos de durada organitzada a tot Europa per promoure una energia segura, neta i eficient.
Reuneix els responsables polítics, les parts interessades i els ciutadans per assolir els objectius climàtics i energètics de la Unió de l'Energia.
El més destacat d'EUSEW és una conferència anual dedicada a la política energètica sostenible.
Durant l'esdeveniment, els grups d'interès estan convidats a organitzar sessions, competir per premis i fer xarxa en un Networking Village.
Enguany, la conferència comptarà amb 60 sessions organitzades per diversos agents energètics europeus.
Cada sessió tindrà uns 90 minuts i contribuirà al tema "Configurar el futur de l'energia d'Europa".
Així mateix, s'obrirà una convocatòria per a la competició dels Premis EUSEW.
El premi reconeix una destacada innovació en eficiència energètica i renovables.
El Networking Village es configurarà per als participants de l'EUSEW per fomentar l'intercanvi d'informació i les noves connexions.
Al maig i juny de 2019, els dies locals d'energia es duran a terme a tota Europa.
Els projectes d'interès comú (PCI) són projectes d'infraestructures transfrontereres clau que enllacen sistemes d'energia de països de la UE.
Aquests projectes han d'ajudar a la UE a assolir els objectius climàtics i les seves polítiques d'energia: energia assequible, segura i sostenible per a tots els ciutadans i anar cap a una economia sense carboni segons l'Acord de París.
Els projectes han de suposar un impacte significatiu pels mercats energètics i per a la integració de mercats en almenys 2 estats membres.
També han d'impulsar competitivitat en mercats d'energia i ajudar a la UE a contribuir als seus objectius climàtics integrants les renovables.
Es donarà prioritat a projectes a corredors prioritaris que hagin estat identificats a l'estratègia TEN-E (xarxes d'energia transeuropees).
Els projectes elegibles seran avaluats per identificar si s'adrecen a una necessitat europea que pugui ser solucionada mitjançant infraestructura.
Els projectes que passin aquest test inicial seran avaluats posteriorment amb els criteris de la normativa TEN-E per mesurar la seva contribució.
Els projectes que compleixen tots els requeriments de la normativa i aportin les millors contribucions seran proposats a ser inclosos en la quarta llista de la UE de PCIs.
La Comissió Europea configurarà la llista a finals de 2019 i la publicarà al diari oficial a començament de 2020.
El Programa d'acció de suport (PSA) vol donar suport als estats membres per desenvolupar i desplegar els estàndards europeus de dades de transport públic (Transmodel, NeTEx i SIRI), per proveir de serveis d'informació de transport a nivell de la UE amb la xarxa TEN-T.
L'objectiu és contribuir a un desenvolupament més eficient de la xarxa de transports transeuropea i promoure el creixement i la creació de llocs de treball.
La durada aproximada del programa serà de quatre anys.
SESAR (sigles en anglès de Single European Sky ATM Research ) és la iniciativa europea per modernitzar els sistemes i procediments de la gestió del trànsit aeri amb la finalitat d'avançar cap a la creació d'un espai aeri comú.
La iniciativa SES, del cel únic europeu, vol reduir l'impacte al medi ambient de cada vol en un 10%, triplicar la capacitat de l'espai aeri, reduir el cost de la gestió del trànsit aeri a la meitat i millorar la seguretat 10 vegades.
La Direcció General de Mobilitat i Transport de la Comissió Europea, a través dels premis SES, vol encoratjar i donar visibilitat a totes les parts interessades que amb les seves iniciatives i el seu compromís contribueixen a l'assoliment del cel únic.
En aquesta edició, el concurs atorgarà 5 premis:
La cerimònia d'entrega de premis tindrà lloc el 12 de març de 2019 amb ocasió de la Conferència Mundial sobre Gestió del Trànsit Aeri, a Madrid.
L'objectiu de la present convocatòria és proporcionar suport estructural, en forma de subvencions de funcionament, a organitzacions no governamentals europees (ONGE) i a xarxes a nivell europeu que desenvolupin la seva activitat en l'àmbit de la joventut i que persegueixen els següents objectius generals:
Aquesta convocatòria està oberta a dues categories d'organismes: organitzacions no governamentals europees (ONGE) i xarxes a nivell europeu (xarxes informals).
Aquesta convocatòria s'emmarca en l'acció clau 3 del programa Erasmus+ (suport a la reforma de polítiques).
La present convocatòria de propostes donarà suport a projectes de cooperació transnacional en els àmbits de l'educació i la formació.
Cada sol·licitud ha d'abordar un objectiu general i un dels objectius específics.
Està dirigida a organitzacions públiques i privades que actuïn en els àmbits de l'educació, la formació i la joventut o altres sectors socioeconòmics o organitzacions que duguin a terme activitats transversals (com per exemple, organitzacions culturals, la societat civil, organitzacions esportives, centres de reconeixement, cambres de comerç, organitzacions comercials, etc.
El requisit mínim relatiu a la composició de les associacions per a la present convocatòria és la presència de quatre organitzacions admissibles de quatre països del programa diferents.
El dia 11 de desembre de 2018 tindrà lloc un info day online sobre aquesta convocatòria.
L'objectiu d'aquesta convocatòria és ampliar les empreses innovadores a tota la Unió Europea, detectar innovacions potencials i donar suport als innovadors en el mercat.
Es vol reforçar les iniciatives Startup Europe and Innovation Radar i enllaçar les activitats del Consell Europeu d'Innovació (EIC) de forma complementària amb l'objectiu exclusivament d'innovadors TIC que no són recolzats per l'EIC.
Les accions haurien d'ajudar a les startups a assolir l'èxit del mercat i madurar l'excel·lència en la innovació.
Les accions han de donar suport a la creació de nous llocs de treball i empreses d'alt creixement i donar suport al seu creixement a nivell europeu i internacional.
S'espera que els innovadors identificats, promoguts i recolzats pel Radar d'Innovació s'enriqueixin i es beneficien de l'ecosistema Startup Europe.
Els projectes haurien de demostrar la sostenibilitat de les accions proposades més enllà de la vida del projecte.
Si escau, els projectes haurien de buscar sinèrgies amb fons ESIF o accions de suport de l'ESIF per millorar les sinèrgies entre Horizon 2020 i ESIF.
EKRAN + és un taller de 22 dies de durada basat en la creació de la visió de la futura pel·lícula dels participants.
Aquesta visió es redacta mitjançant la unió de tres elements principals: guió, components audiovisuals i col·laboració amb altres professionals implicats en la creació de la pel·lícula.
El programa permet als participants explorar, identificar i refinar el tret adequat i el llenguatge audiovisual de la seva futura pel·lícula.
L'objectiu del curs és desenvolupar el guió/tractament dels participants així com realitzar dues escenes de cada un dels guions / tractaments.
Per ser seleccionat a EKRAN +, els participants hauran de presentar-se amb un equip creatiu format per: director o director / guionista; guionista o co-guionista; productor involucrat en el projecte i director de fotografia.
La participació en el curs és gratuïta.
El programa es porta a terme en tres sessions i una opció: del 4 al 7 de març de 2019, del 10 al 18 d'abril de 2019, del 10 al 18 de juny de 2019 i dels dos dies del desembre de 2019 (opcional).
La Fundació EKRAN + té el suport del subprograma MEDIA d'Europa Creativa i es centra en el treball en equip involucrant a professionals de diversos camps.
Aquest taller està dirigit a directors europeus o directors / guionistes que han realitzat el seu primer llargmetratge o diversos curtmetratges.
El CEE Animation Forum és un esdeveniment de pitching per a films d'animació on es concentrarà tota la indústria audiovisual de l'animació i de la creativitat.
Tindrà lloc a Trebon (República Txeca), del 6 al 9 de maig de 2019 i les inscripcions de projectes estan obertes fins al 13 de gener de 2019.
CEE Animation és el nou nom general per a totes les activitats anteriorment conegudes com Visegrad Animation Forum o VAF.
El concurs de pitching del CEE Animation Forum (anteriorment VAF Třeboň) està obert a projectes animats en desenvolupament.
Els autors seleccionats tindran una oportunitat única de consultar projectes amb experts convidats, obtenir comentaris valuosos i consells sobre com millorar la seva presentació, guió o estratègia de producció.
A més, els participants podran tenir l'oportunitat de trobar un soci de coproducció presentant el seu projecte davant de més de cent professionals del cinema, inclosos productors, programadors de televisió, directors de festivals, distribuïdors, inversors o representants de fons nacionals de cinema.
Tots venen a Třeboň per conèixer una nova creativitat, discutir noves visions i oportunitats o a parlar sobre mètodes i estratègies de finançament per a un desenvolupament del camp més ampli.
L'organització internacional ICMPD ( International Centre for Migration Policy Development) ha publicat la convocatòria d'ajuts amb l'objectiu de crear el Mecanisme de Partenariat per a la Mobilitat (MFP) [ EU Mobility Partnership Facility (MPF)].
La MPF és una iniciativa de cooperació bilateral finançada per tres tipus de fons europeus (AMIF, ISF-Police, ISF-Borders i Visa).
La iniciativa contribueix a la posada en pràctica de la construcció d'una política de les migracions i d'asil basat en principis polítics comuns i solidaris.
Aquesta iniciativa també reforçarà la cooperació entre la Unió Europea (UE) i els països associats que van signar un Partenariat per a la Mobilitat (MP) o un Programa Comú de Migració i Mobilitat (CAMM) (fins ara son: Armènia, Azerbaidjan, Bielorússia, Cap Verd, Geòrgia, Jordània, el Marroc, Moldàvia i Tunísia per als MFP i Etiòpia, l'Índia i Nigèria per als CAMM).
Els MPF té com a objectiu proporcionar suport, a curt termini als països associats, en l'assistència tècnica als diferents governs per millorar els marcs nacionals normatius per a la migració i la mobilitat.
Aquesta iniciativa aconseguirà una millora en el diàleg i en la cooperació amb tercers països per tal de reforçar les estratègies polítiques d'aquests en migració.
Les prioritats de les accions a aplicar en virtut del MPF seran identificades pels Estats membres de la UE en estreta cooperació amb els països associats dels MP / CAMM.
Les activitats han d'aconseguir els següents objectius:
Les activitats que es poden finançar son:
Per ser elegible, els sol·licitants han de complir els següents criteris:
a) Els sol·licitants i els cosol·licitants han de ser persones jurídiques;
b) Els sol·licitants poden ser organismes públics (a nivell central, regional o local).
c) Els cosol·licitants poden ser:
La previsió pressupostària per cada línia és:
Per a l'àmbit temàtic 1-AMIF: 2.190.772 euros:
Per a l'àmbit temàtic 2-ISF-Police: 1.174.269 euros:
Per a l'àmbit temàtic 3-ISF Borders i Visa: 1.413.377 euros
En la present convocatòria solament es podrà sol·licitar un candidatura per un àmbit temàtic i no hi ha una data límit ja que es manté oberta fins a esgotar el pressupost.
La taxa de cofinançament de les activitats dels MPF és del 95% i la durada haurà de ser de 3 anys com a màxim.
L'objectiu general del present contracte de servei és promoure un tracte equitatiu sobre les condicions de treball de tots els treballadors fomentant la creació formal d'ocupació i la reducció de llocs de treball no declarats i estimulant l'activitat econòmica més elevada de les dones en el mercat laboral de l'ex República Iugoslava de Macedònia conforme a les normes internacionals i les millors pràctiques de la UE.
La participació està oberta a totes les persones físiques que siguin nacionals i jurídiques (que participin individualment o en un grup de licitadors).
La participació també està oberta a organitzacions internacionals.
La Fundació Catalunya Europa i la Fundació Banc Sabadell volen donar suport a treballs de recerca acadèmica de temàtiques europees.
El premi Europa Segle XXI reconeix els treballs que tenen una aproximació analítica original i que inclouen recerca aplicada comparada orientada a conèixer i entendre el futur d'Europa i la seva governabilitat, i proposar vies de millora i de transformació.
Es valoraran especialment els treballs que abordin la formació i el treball, la sostenibilitat ambiental, la ciència i la tecnologia, i l'Europa social, política, econòmica i cultural.
Aquest premi va dirigit a persones menors de 45 anys que siguin ciutadanes o residents a la Unió Europea.
Les recerques poden provenir de tesis doctorals, tesines de màster i altres recerques sempre que no hagin estat publicades fora de l'àmbit acadèmic.
Les recerques es poden presentar en català, castellà o anglès.
L'estudi mostra com només el 20% dels ciutadans europeus s'identifiquen amb les polítiques d'integració i proposa reconduir el procés d'integració a través de valors, experiències, institucions i polítiques públiques compartides.
La Fundació Catalunya Europa va néixer el 2007 fruit de la vocació europeista del President Pasqual Maragall i s'orientà envers la recerca de l'ideal europeu de democràcia, pluralisme i equitat econòmica i social.
Avui, la Fundació Catalunya Europa ha esdevingut un espai de pensament i Think Tank al servei de les idees i valors que la van crear i el seu treball es centra en el futur d'Europa i els grans reptes globals, l'enfortiment de Catalunya i el desenvolupament de les ciutats i les metròpolis.
és una associació d'organismes nacionals de finançament de la recerca dedicats a liderar i desenvolupar oportunitats per als científics en l'àmbit de les ciències socials i del comportament.
NORFACE juga un paper important a l'hora de respondre als grans reptes socials, promovent la recerca de la més alta qualitat, compartint bones pràctiques entre els investigadors i, especialment, fent possible la col·laboració internacional entre científics socials a Europa.
Els investigadors socials investiguen com adreçar els reptes socials que van des de les migracions, a les desigualtats socials i a l'impacte de l'envelliment de la societat i ho fan estudiant el comportament dels individus i les societats i les dinàmiques institucionals.
La xarxa NORFACE funciona amb l'esquema ERA-Net (finançat pel programa de recerca Horizon 2020).
L'enfocament principal d'aquest programa de recerca serà comprendre la naturalesa precisa de la recent turbulència en la política democràtica i la governança a Europa, com els estats europeus poden negociar i com poden desenvolupar estratègies per millorar la qualitat de la política democràtica i la governança.
El programa està estructurat al voltant de cinc dels reptes més importants per a la governança democràtica i la política:
Els investigadors poden presentar una proposta en representació d'un equip de projecte format per almenys tres socis investigadors elegibles, que es basin en tres o més països diferents que participen en aquesta convocatòria.
La DG DEVCO ha publicat la convocatòria d'ajuts per la renovació del mecanisme de defensors dels drets humans liderat per un consorci d'organitzacions especialitzades amb cobertura a tot el món per abordar les situacions més difícils als quals s'enfronten els defensors dels drets humans.
Els objectius específics d'aquesta convocatòria són:
La renovació del mecanisme integral de defensors de drets humans de la UE és addicional i complementari a altres ajuts als defensors dels drets humans finançats per l'EIDHR.
Només es concedirà un contracte en aquesta convocatòria.
L'Import mínim de l'ajut és de 14.000.000 d'euros i l'import màxim de 15.000.000 d'euros
Qualsevol ajut sol·licitat en aquesta convocatòria no pot excedir el percentatge màxim següent del cost total de l'acció:
Es poden presentar a aquesta convocatòria les entitats que amb el següents requisits:
Les organitzacions internacionals no son elegibles en aquesta convocatòria.
[1] La UE considera que les Organitzacions de la societat civil inclouen totes les estructures no estatals, sense ànim de lucre, no partidistes i no violents, a través del qual la gent s'organitza per perseguir objectius i ideals compartits, ja siguin polítics, culturals, socials o econòmics.
Operant des dels nivells local, nacional, regional i internacional, comprenen organitzacions urbanes i rurals, formals i informals.
Entre ells, organitzacions comunitàries, organitzacions no governamentals, organitzacions religioses, fundacions, institucions de recerca, organitzacions de gènere i LGBT, cooperatives, associacions professionals i empresarials i mitjans de comunicació sense ànim de lucre.